
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1001 

24 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της κοινής υπουργικής απόφασης 7737/939/ 2013 
«Επιμόρφωση και πιστοποίηση του ελεγκτικού προσωπι¬ 
κού των Δημοσίων και Ιδιωτικών ΚΤΕΟ» (Φ.Ε.Κ. 302 Β'). 1 

Τροποποίηση της υπ’ αριθμ. 27634/8.6.2011 απόφασης των 
Υπουργών Οικονομικών, Οικονομίας, Ανταγωνιστικότη¬ 
τας και Ναυτιλίας και Αγροτικής Ανάπτυξης και Τρο- 
φίμων «Καθορισμός μέτρων χορήγησης της Κοινοτικής 
ενίσχυσης για την ολοκληρωμένη διαχείριση της καλ¬ 


λιέργειας βάμβακος» (Φ.Ε.Κ. 1422/Β72011). 2 

Έγκριση υπερωριακής απασχόλησης των υπαλλήλων του Ορ¬ 
γανισμού Ελληνικών Γεωργικών Ασφαλίσεων (ΕΛ.Γ.Α.) - 

Ν.Π.Ι.Δ., για το χρονικό διάστημα μέχρι 31.12.2013. 3 

Καθορισμός ωραρίου εργασίας σε 24ωρη βάση καθώς και 
κατά τις Κυριακές και εξαιρέσιμες ημέρες των υπαλ¬ 
λήλων που εργάζονται στη φύλαξη της Αποκεντρωμέ¬ 
νης Διοίκησης Θεσσαλίας - Στερεός Ελλάδας. 4 

Υπερωριακή απασχόληση του προσωπικού της Εθνικής 
Λυρικής Σκηνής. 5 


ΑΠΟΦΑΣΕΙΣ 

Αριθμ. οικ. 19755/2578 (1) 


Τροποποίηση της κοινής υπουργικής απόφασης 7737/939/2013 
«Επιμόρφωση και πιστοποίηση του ελεγκτικού προσωπικού 
των Δημοσίων και Ιδιωτικών ΚΤΕΟ» (Φ.Ε.Κ. 302 Β'). 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α. Της παραγράφου 3 του άρθρου 37 του Ν. 2963/2001 (Α' 
268), όπως αντικαταστάθηκε με την παράγραφο 9 του άρθρου 
114 του Ν. 4070/2012 «Ρυθμίσεις Ηλεκτρονικών Επικοινωνιών, Με¬ 
ταφορών, Δημοσίων Έργων και άλλες διατάξεις» (Φ.Ε.Κ. 82 Α'). 

β. Του άρθρου 90 του «Κώδικα νομοθεσίας για την Κυβέρ¬ 
νηση και τα κυβερνητικά όργανα» που κωδικοποιήθηκε με το 
άρθρο πρώτο του Π.Δ. 63/2005 (Φ.Ε.Κ. 98 Α'). 

γ. Του άρθρων 1 και 3 του Π.Δ. 85/2012 (Φ.Ε.Κ. 141 Α') «Ιδρυση και 
μετονομασία Υπουργείων, μεταφορά και κατάργηση υπηρεσιών». 

δ. Του άρθρου 2 της υπ’ αριθμ. Υ43/2012 απόφασης (Φ.Ε.Κ. 
2094 Β') «Καθορισμός αρμοδιοτήτων του Αναπληρωτή Υπουρ¬ 
γού Ανάπτυξης, Ανταγωνιστικότητας, Υποδομών, Μεταφορών 
και Δικτύων Σταύρου Καλογιάννη». 

2. Το γεγονός ότι από τις διατάξεις της παρούσας απόφασης 


δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Η υπ’ αριθμ. 7737/939/2013 κοινή υπουργική απόφαση των 
Υπουργών Παιδείας και Θρησκευμάτων, Πολιτισμού και Αθλη¬ 
τισμού - Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων «Επιμόρφωση και πιστοποίηση του ελεγκτικού 
προσωπικού των Δημοσίων και Ιδιωτικών ΚΤΕΟ» (Φ.Ε.Κ. 302 
Β'), τροποποιείται ως ακολούθως: 

1. Η παράγραφος 4 του άρθρου 3 αντικαθίσταται ως εξής: 

«4. Οι εξετάσεις διενεργούνται τους μήνες Μάρτιο και 
Οκτώβριο εκάστου έτους. Με απόφαση του Γ ενικού Διευθυ¬ 
ντή Οδικής Ασφάλειας, μετά από σύμφωνη γνώμη του Γ ενικού 
Γραμματέα Μεταφορών, εξετάσεις δύνανται να διενεργηθούν 
και σε εμβόλιμες ημερομηνίες, όποτε τούτο κρίνεται αναγκαίο, 
με μέγιστο πρόσθετο πλήθος εξετάσεων τις δύο ετησίως. Οι 
εξετάσεις για ελαφρά και βαρέα οχήματα πραγματοποιούνται 
αυθημερόν ή με διαφορά μίας ημέρας.». 

Άρθρο 2 
Έναρξη ισχύος 

Η παρούσα απόφαση ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Απριλίου 2013 

ΟΙ ΥΠΟΥΡΓΟΙ 

ΑΝΑΠΛ. ΥΠ. ΑΝΑΠΤΥΞΗΣ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-*- 

Αριθμ. 608/49158 (2) 

Τροποποίηση της υπ’ αριθμ. 27634/8.6.2011 απόφασης των 
Υπουργών Οικονομικών, Οικονομίας, Ανταγωνιστικότητας 
και Ναυτιλίας και Αγροτικής Ανάπτυξης και Τροφίμων «Κα¬ 
θορισμός μέτρων χορήγησης της Κοινοτικής ενίσχυσης 
για την ολοκληρωμένη διαχείριση της καλλιέργειας βάμ¬ 
βακος» (Φ.Ε.Κ. 1422/Β '/2 011). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 παραγ. 1 του Ν. 3147/2003 «Ρύθμιση θεμά¬ 
των αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις» 
(Φ.Ε.Κ. 135/Α'/2003). 

β. Του άρθρου 22 παραγ. 3 του Ν. 992/1979 «Περί οργάνωσης 
των διοικητικών υπηρεσιών για την εφαρμογή της Συνθήκης 
Προσχώρησης της Ελλάδος στις Ευρωπαϊκές Κοινότητες και 
ρύθμιση συναφών και οργανωτικών θεμάτων» (Φ.Ε.Κ. 280/Α'/79). 

γ. Του άρθρου 1 παραγ. 1, 2 και 3 του Ν. 1338/1983 «Εφαρμογή 
του Κοινοτικού Δικαίου» (Φ.Ε.Κ. 34/Α783) όπως τροποποιήθηκε 
από το άρθρο 6 του Ν. 1440/84 «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων στο κεφάλαιο της Ευρωπαϊκής Κοι¬ 
νότητας Άνθρακος και Χάλυβος και του Οργανισμού ΕΥΡΑΤΟΜ» 
(Φ.Ε.Κ. 70Α') και του άρθρου 3 του ιδίου Ν. 1338/83 όπως αντικα- 
ταστάθηκε από το άρθρο 65 του Ν. 1892/90 «Για τον εκσυγχρο¬ 
νισμό και την ανάπτυξη και άλλες διατάξεις» (Φ.Ε.Κ. 101/Α'/90). 

δ. Των άρθρων 13 έως 29 του Ν. 2637/1998 «Σύσταση Ορ¬ 
γανισμού Πληρωμής και Ελέγχου Κοινοτικών Ενισχύσεων 
Προσανατολισμού και Εγγυήσεων» (Φ.Ε.Κ. 200/Α'/98), όπως 
τροποποιήθηκαν και ισχύουν. 

ε. Του άρθρου 90 του «Κώδικα νομοθεσίας για την Κυβέρ¬ 
νηση και τα κυβερνητικά Όργανα» που κυρώθηκε με το άρθρο 
πρώτο του Π.Δ. 63/2005 (Α'/98), καθώς και του Π.Δ. 113/2010 
«Ανάληψη υποχρεώσεων από τους Διατάκτες» (Α'/194). 

στ. Της υπ’ αριθμ. 394555/2000 απόφασης των Υπουργείων 
Εσωτερικών Δημόσιας Διοίκησης και αποκέντρωσης - Γεωρ- 
γίας «Ανάθεση άσκησης αρμοδιοτήτων του Ο.Π.Ε.Κ.Ε.Π.Ε. στις 
Νομαρχιακές Αυτοδιοικήσεις της Χώρας» (Φ.Ε.Κ. 1324/Β'/2000), 
όπως τροποποιήθηκε και ισχύει. 

ζ. Της υπ’ αριθμ. 368225/12.6.2001 απόφασης του Υπουργού 
Γεωργίας «Περί Λειτουργίας του Ο.Π.Ε.Κ.Ε.Π.Ε. για τον τομέα 
του Βάμβακος» (Φ.Ε.Κ. 761/Β'/2001). 

η. Της υπ’ αριθμ. Υ44/5.7.2012 απόφασης ανάθεσης αρμοδιο¬ 
τήτων στον Αναπληρωτή Υπουργό Αγροτικής Ανάπτυξης και 
Τροφίμων Χαρακόπουλο Μάξιμο (Φ.Ε.Κ. 2094/Β'/2012). 

θ. Της υπ’ αριθμ. Υ48/9.7.2012 απόφασης του πρωθυπουργού 
«Καθορισμός αρμοδιοτήτων του Αν. Υπουργού Οικονομικών 
Χρήστου Σταϊκούρα» (Β'/2105). 

2. τους Κανονισμούς (Ε.Κ.): 

α) Καν. (ΕΚ) αριθμ. 637/2008 του Συμβουλίου «περί τροπο- 
ποιήσεως του Καν. (ΕΚ) αριθμ. 1782/2003 και την εισαγωγή 
προγραμμάτων αναδιάρθρωσης του τομέα του βαμβακιού» 
(ΕΕ 1178/2008), όπως τροποποιήθηκε και ισχύει. 

β) Καν.(ΕΚ) αριθμ. 1145/2008 της Επιτροπής «για τη θέσπιση 
λεπτομερών κανόνων εφαρμογής του Καν. (ΕΚ) 637/2008 όσον 
αφορά τα εθνικά προγράμματα αναδιάρθρωσης στον τομέα 
του βάμβακος» (ΕΕ 1308/2008), όπως τροποποιήθηκε και ισχύει. 

3. Την από 14.1.2013 γνώμη του Ο.Π.Ε.Κ.Ε.Π.Ε. και την από 
14.1.2013 γνώμη του ΕΛΓΟ - ΔΗΜΗΤΡΑ. 

4. Τη σχετική εισήγηση της Διεύθυνσης Π.Α.Π - Φυτών Με¬ 
γάλης Καλλιέργειας. 

5. Το γεγονός ότι από την εφαρμογή της παρούσης δεν 
προκαλείται επιπλέον δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Η υπ’ αριθμ. 27634/8.6.2011 απόφαση των Υπουργών Οικο¬ 
νομικών, Οικονομίας, Ανταγωνιστικότητας και Ναυτιλίας και 
Αγροτικής Ανάπτυξης και Τροφίμων «Καθορισμός μέτρων 
χορήγησης της Κοινοτικής ενίσχυσης για την ολοκληρωμένη 
διαχείριση της καλλιέργειας βάμβακος» (Φ.Ε.Κ. 1422/Β72011), 
τροποποιείται ως ακολούθως: 
α) Το άρθρο 5 αντικαθίσταται ως εξής: 

«Άρθρο 5 

Απαιτούμενα δικαιολογητικά - έλεγχοι 

1. Οι δικαιούχοι προκειμένου να τύχουν της ενίσχυσης του 
άρθρου 2 της παρούσας υποχρεούνται να: 

α. δηλώνουν την πρόθεση συμμετοχής τους στο πρόγραμμα 
μέσω της ενιαίας αίτησης ενίσχυσης όπως αυτή υποβάλλεται 
κατ’ έτος. 

β. συνάπτουν σύμβαση με πιστοποιητικό φορέα για πιστο¬ 
ποίηση κατά το πρότυπο ΑΘΒΟ 2. Στην περίπτωση που δεν 


υπάρχει ατομική σύμβαση με τον παραγωγό, μπορεί να συ- 
νάπτεται ομαδική σύμβαση όπου αναφέρονται οι υποψήφιοι 
για ένταξη στο πρόγραμμα. 

γ. συνάπτουν σύμβαση με σύμβουλο ή/και επιβλέποντα γε¬ 
ωπόνο, όπως προβλέπεται στο πρότυπο ΑΘΒΟ 2. Στην περί¬ 
πτωση που δεν υπάρχει ατομική σύμβαση με τον παραγωγό, 
μπορεί να συνάπτεται ομαδική σύμβαση όπου αναφέρονται 
οι συμβαλλόμενοι παραγωγοί. 

2. Για την καλλιεργητική περίοδο 2012: 

Οι αναγνωρισμένοι, από τον ΕΛΓΟ-ΔΗΜΗΤΡΑ, Φορείς Πι¬ 
στοποίησης του συστήματος Ολοκληρωμένης Διαχείρισης, 
βάσει των εθνικών προτύπων της σειράς ΑΘΒΟ 2, υποχρεού- 
νται στην καταχώρηση των στοιχείων των πιστοποιημένων 
παραγωγών βάμβακος στην σχετική εφαρμογή καταχώρησης 
πιστοποιημένων εκτάσεων του ΟΠΕΚΕΠΕ. 

3. Τα πιστοποιητικά που εκδίδουν οι Φορείς Πιστοποίησης, 
συνοδευόμενα από το παράρτημα στο οποίο συμπεριλαμβά- 
νονται όλα τα στοιχεία των παραγωγών (ονοματεπώνυμο, 
ΑΦΜ, κωδικό αγροτεμαχίου, στρέμματα), αποστέλλονται σε 
ηλεκτρονική μορφή (ΕΧΘΕΕ) στον ΕΛΓΟ-ΔΗΜΗΤΡΑ. 

4. Ο ΕΛΓΟ-ΔΗΜΗΤΡΑ, στο πλαίσιο των αρμοδιοτήτων του, 
διενεργεί τους απαραίτητους διασταυρωτικούς ελέγχους, με 
βάση τα αρχεία των ενταγμένων παραγωγών που του έχουν 
ήδη αποσταλεί και επί των στοιχείων των χορηγηθέντων 
πιστοποιητικών των γεωργικών εκμεταλλεύσεων μετά από 
ανάλυση επικινδυνότητας και ενημερώνει τον ΟΠΕΚΕΠΕ για 
τυχόν αποκλίσεις στα στοιχεία των εν δυνάμει δικαιούχων 
του Μέτρου της ειδικής στήριξης. 

5. Ο ΟΠΕΚΕΠΕ αντλεί τα στοιχεία από την εφαρμογή κατα¬ 
χώρησης πιστοποιημένων εκτάσεων, μετά την ολοκλήρωση 
των ελέγχων που διενεργούνται από τον ΕΛΓΟ-ΔΗΜΗΤΡΑ και 
προχωρά σε μηχανογραφικούς διασταυρωτικούς ελέγχους 
προκειμένου να πραγματοποιηθεί η πληρωμή.». 

β) Το άρθρο 7, καταργείται. 

γ) Στο άρθρο 9 προστίθεται νέα παράγραφος 3, ως εξής: 

«3. Η παρούσα ισχύει μέχρι και την καλλιεργητική περίοδο 
2012 .». 

Άρθρο 2 

Κατά τα λοιπά ισχύει η υπ’ αριθμ. 27634/8.6.2011 κοινή υπουρ¬ 
γική απόφαση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Απριλίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΑΝΑΠΛ. ΥΠ. ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΝΑΠΛ. ΥΠ. ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 
-Φ- 

Αριθμ. 483/47643 (3) 

Έγκριση υπερωριακής απασχόλησης των υπαλλήλων του Ορ¬ 
γανισμού Ελληνικών Γεωργικών Ασφαλίσεων (ΕΛ.Γ.Α.) - 
Ν.Π.Ι.Δ., για το χρονικό διάστημα μέχρι 31.12.2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 20 του Ν. 4024/2011 (Φ.Ε.Κ. 226 Α'), «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 2012- 
2015», όπως ισχύει. 

β) Της περ. 12 της υποπαραγράφου Γ.1. της παραγράφου Γ 
του άρθρου πρώτου του Ν. 4093/2012 (Φ.Ε.Κ. 222 Α'), «Έγκρι- 

ση Μεσοπρόθεσμου Πλαισίου Δημοσιονομικής Στρατηγικής 
2013-2016 - Επείγοντα Μέτρα Εφαρμογής του Ν. 4046/2012 και 
του Μεσοπρόθεσμου Πλαισίου Δημοσιονομικής Στρατηγικής 
2013-2016». 

γ) Του Ν. 1790/1988 (Φ.Ε.Κ. 134 Α'), «Οργάνωση και λειτουργία 
Οργανισμού Ελληνικών Γεωργικών Ασφαλίσεων και άλλες 
διατάξεις», όπως ισχύει. 

δ) Του Ν. 3877/2010 (Φ.Ε.Κ. 160 Α'), «Σύστημα προστασίας 
και ασφάλισης της αγροτικής δραστηριότητας», όπως ισχύει. 

ε) Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το άρθρο 
πρώτο του Π.Δ. 63/2005 (Φ.Ε.Κ. 98 Α'). 

στ) Του Π.Δ. 113/2010 (Φ.Ε.Κ. 194 Α'), «Ανάληψη υποχρεώσεων 
από τους Διατάκτες». 

2. Την υπ’ αριθμ. Υ44/5.7.2012 (Φ.Ε.Κ. 2094 Α'), «Ανάθεση αρ¬ 
μοδιοτήτων στον Αναπληρωτή Υπουργό Αγροτικής Ανάπτυξης 
και Τροφίμων Χαρακόπουλο Μάξιμο». 

3. Την υπ’ αριθμ. οικ. 2/85127/0022/22.11.2012 εγκύκλιο του 
Υπουργείου Οικονομικών σχετικά με κοινοποίηση μισθολογι- 
κών διατάξεων της υποπαραγράφου Γ1 της παραγράφου Γ 
του άρθρου πρώτου του Ν. 4093/2012. 

4. Τα υπ’ αριθμ. 4015/21.3.2013 και 5093/16.4.2013 έγγραφα 
του ΕΛ.Γ.Α., σχετικά με αίτημα για έγκριση υπερωριακής απα¬ 
σχόλησης υπαλλήλων του, για το χρονικό διάστημα μέχρι 
31.12.2013. 

5. Την υπ’ αριθμ. 171/8.1.2013 απόφαση ανάληψης υποχρέωσης 
της Διεύθυνσης Οικονομικού του ΕΛ.Γ.Α. με την οποία εγκρίνε- 
ται δέσμευση πίστωσης ύψους εκατόν πενήντα χιλιάδων ευρώ 
(150.000,00), για την πληρωμή υπερωριακής απασχόλησης του 
τακτικού προσωπικού του ΕΛ.Γ.Α. 

6. Το γεγονός ότι από την εφαρμογή της απόφασης αυτής 
προκαλείται δαπάνη ύψους εβδομήντα έξι χιλιάδων (76.000,00) 
ευρώ περίπου η οποία θα βαρύνει τον Ειδικό Φορέα 1765, Κ.Λ. 
60.00.020 του προϋπολογισμού εξόδων του ΕΛ.Γ.Α., έτους 2013, 
αποφασίζουμε: 

1. Εγκρίνουμε την με αμοιβή υπερωριακή απασχόληση 12.400 
ωρών κατά τις απογευματινές ώρες, ύψους εβδομήντα έξι 
χιλιάδων ευρώ (76.000,00) περίπου, για εκατόν δέκα επτά 
(117) τακτικούς υπαλλήλους του Οργανισμού Ελληνικών Γε¬ 
ωργικών Ασφαλίσεων (ΕΛ.Γ.Α.) - Ν.Π.Ι.Δ., για την αντιμετώπιση 
εποχικών, έκτακτων ή επειγουσών υπηρεσιακών αναγκών, για 
το χρονικό διάστημα από τη δημοσίευση της παρούσας και 
μέχρι 31.12.2013. 

2. Η παραπάνω απασχόληση του προσωπικού, πέραν του 
κανονικού ωραρίου, κρίνεται αναγκαία για την κάλυψη αυξη¬ 
μένων υπηρεσιακών αναγκών στον ΕΛ.Γ.Α., οι οποίες μεταξύ 
άλλων είναι: 

α) Η εκτίμηση των ζημιών που προξενούνται στη φυτική 
παραγωγή και στο ζωικό κεφάλαιο από κινδύνους ασφαλιστικά 
καλυπτόμενους, σύμφωνα με τα οριζόμενα στους Κανονισμούς 
Ασφάλισης του ΕΛ.Γ.Α. και η καταβολή των σχετικών αποζη¬ 
μιώσεων στους δικαιούχους παραγωγούς. 

β) Η υλοποίηση προγραμμάτων για χορήγηση Κρατικών 
Οικονομικών Ενισχύσεων για ζημιές που προξενούνται σε γε- 
ωργοκτηνοτροφικές εκμεταλλεύσεις από δυσμενείς καιρικές 
συνθήκες και θεομηνίες. 

γ) Επιπλέον η σχεδίαση, η υλοποίηση και η παρακολούθη¬ 
ση της Δήλωσης Καλλιέργειας και Εκτροφής, η διασφάλιση 
των εσόδων του και ταυτόχρονα η ταύτιση της Δήλωσης 
Καλλιέργειας και Εκτροφής με τα δηλωθέντα για ζημιές και 
εκτιμηθέντα αγροτεμάχια που έχει ως αποτέλεσμα τη σημα¬ 
ντική αύξηση των πάγιων διοικητικών αναγκών. 

Λαμβάνοντας υπόψη τα παραπάνω, την αποχώρηση μεγάλου 
μέρους των τακτικών υπαλλήλων, λόγω συνταξιοδότησης και 
τα κύρια χαρακτηριστικά των αντικειμένων του ΕΛ.Γ.Α. όπως 
η εποχικότητα (παγετοί κ.λπ.), το έκτακτο των γεγονότων 
(χαλαζοπτώσεις, ανεμοθύελλες, πυρκαγιές, πλημμύρες κ.λπ.) 
και κυρίως το επείγον των περιπτώσεων (π.χ. εκτίμηση ζημιών 
ζωικού κεφαλαίου εντός 48 ωρών, εκτίμηση ζημιών που σημει¬ 
ώθηκαν κοντά στο στάδιο συγκομιδής των προϊόντων, έγκαιρη 


καταβολή των αποζημιώσεων) και επιπλέον το γεγονός ότι 
οι παραγωγοί των οποίων οι εκμεταλλεύσεις ζημιώνονται 
καταβάλλουν, εκτός από τις ασφαλιστικές τους εισφορές και 
τα τέλη εκτίμησης για την έγκαιρη διενέργεια των πραγμα¬ 
τογνωμοσυνών των ζημιών, είναι απαραίτητη η ανάγκη για 
υπερωριακή απασχόληση του προσωπικού του ΕΛ.Γ.Α. σε 117 
υπαλλήλους της Κεντρικής Διοίκησης και των Περιφερειακών 
Υποκαταστημάτων του από 481 που είναι συνολικά, ανά ορ¬ 
γανική μονάδα, ως εξής: 

Α) Κεντρική Διοίκηση: 

1) Διεύθυνση Ασφάλισης και Ενισχύσεων: 

Αριθμός υπαλλήλων: 22, 

Αριθμός ωρών: 3.520. 

2) Διεύθυνση Διοικητικού: 

Αριθμός υπαλλήλων: 9, 

Αριθμός ωρών: 780. 

3) Διεύθυνση Οικονομικού: 

Αριθμός υπαλλήλων: 10, 

Αριθμός ωρών: 1.300. 

4) Διεύθυνση Πληροφορικής: 

Αριθμός υπαλλήλων: 6, 

Αριθμός ωρών: 530. 

5) Διεύθυνση Μελετών και Εφαρμογών: 

Αριθμός υπαλλήλων: 6, 

Αριθμός ωρών: 640. 

6) Υπηρεσία Επιθεώρησης: 

Αριθμός υπαλλήλων: 3, 

Αριθμός ωρών: 170. 

7) Νομική Υπηρεσία: 

Αριθμός υπαλλήλων: 1, 

Αριθμός ωρών: 60. 

8) Γραφεία Διοίκησης (Προέδρου, Αντιπροέδρου): 

Αριθμός υπαλλήλων: 6, 

Αριθμός ωρών: 960. 

Β) Περιφερειακά Υποκαταστήματα ΕΛ.Γ.Α.: 

1. Υποκαταστήματα ΕΛ.Γ.Α. (πλην ΚΕ.Μ.Ε.): 

Αριθμός υπαλλήλων: 48, 

Αριθμός ωρών: 4.200. 

2. Κέντρο Μετεωρολογικών Εφαρμογών (ΚΕ.Μ.Ε.): 

Αριθμός υπαλλήλων: 6, 

Αριθμός ωρών: 240. 

3. Οι ώρες απογευματινής υπερωριακής εργασίας δεν μπο¬ 
ρεί να υπερβαίνουν τις είκοσι (20) ώρες ανά υπάλληλο μηνιαί- 
ως και θα πραγματοποιούνται τις εργάσιμες ημέρες μετά το 
πέρας του κανονικού ωραρίου και μέχρι 22ας ώρας. 

4. Υπεύθυνος για την ορθή εφαρμογή των ανωτέρω είναι ο 
Πρόεδρος του Δ.Σ. του ΕΛ.Γ.Α. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθμ. οικ.7679/75252 (4) 

Καθορισμός ωραρίου εργασίας σε 24ωρη βάση καθώς και 
κατά τις Κυριακές και εξαιρέσιμες ημέρες των υπαλλήλων 
που εργάζονται στη φύλαξη της Αποκεντρωμένης Διοίκη¬ 
σης Θεσσαλίας - Στερεός Ελλάδας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 280 παρ. 1 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμένης 
Διοίκησης -Πρόγραμμα Καλλικράτης» (Φ.Ε.Κ. 87/Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του Π.Δ.1 38/2010 «Οργανισμός της Αποκεντρω¬ 
μένης Διοίκησης Θεσσαλίας - Στερεός Ελλάδας» (Φ.Ε.Κ. 87/Α'). 

3. Τις διατάξεις του άρθρου 1 παρ.6 του Ν. 1157/1981 «Περί 
κυρώσεως της από 29 Δεκεμβρίου 1980 Πράξεως Νομοθετικού 
Περιεχομένου του Προέδρου της Δημοκρατίας «Περί καθιε- 
ρώσεως πενθημέρου εβδομάδος εργασίας των δημοσίων εν 
γένει υπηρεσιών και ρυθμίσεων σύναψών θεμάτων και τρο- 
ποποιήσεως αυτής» (Φ.Ε.Κ. 126/Α'). 

4. Τις διατάξεις του άρθρου 2 παρ. 3 και 4 της υπ’ αριθμ. 
ΔΙΑΔΠ/Γ2γ/οικ./1692/27.6.2006 απόφασης του Υπουργού Εσω¬ 
τερικών, Δημόσιας Διοίκησης και Αποκέντρωσης (Φ.Ε.Κ. 769/Β'). 

5. Τις διατάξεις του α.23 παρ. 1 του Ν. 1735/87 (Φ.Ε.Κ. Α' 195) 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις». 

6. Την υπ’ αριθμ. 4865/04.02.2013 απόφαση του Υπουργού 
Εσωτερικών (Φ.Ε.Κ. 339 Α') σχετικά με την «Καθιέρωση υπε- 
ρωριακής εργασίας με αμοιβή, πέραν του κανονικού ωραρίου, 
για πέντε (5) υπαλλήλους της Αποκεντρωμένης Διοίκησης 
Θεσσαλίας - Στερεός Ελλάδας, για το έτος 2013.». 

7. Την ανάγκη φύλαξης του κτιρίου της Αποκεντρωμένης 
Διοίκησης Θεσσαλίας - Στερεός Ελλάδας και ειδικά της Δι¬ 
εύθυνσης Αλλοδαπών και Μετανάστευσης, λόγω των αλλε¬ 
πάλληλων αποπειρών διάρρηξης, με σκοπό την κλοπή των 
εντύπων διαμονής αλλοδαπών (βινιέτες) κ.λπ., αποφασίζουμε: 

Καθορίζουμε το ωράριο εργασίας σε 24ωρη βάση, καθώς 
και τις Κυριακές και εξαιρέσιμες ημέρες των υπαλλήλων της 
Διεύθυνσης Διοίκησης, της Αποκεντρωμένης Διοίκησης Θεσ- 
σαλίας-Στερεάς Ελλάδας, που απασχολούνται στη φύλαξη 
του κτιρίου της έδρας. Για τις προαναφερόμενες ανάγκες 
απαιτείται η απασχόληση τεσσάρων (4) υπαλλήλων της κα¬ 
τηγορίας ΥΕ φυλάκων - Νυχτοφυλάκων. 

Το προσωπικό της ανωτέρω Υπηρεσίας θα απασχολείται 
μέσα στα χρονικά όρια που προβλέπουν οι ισχύουσες δια¬ 
τάξεις. 

Η κάλυψη της δαπάνης, θα γίνει από τις πιστώσεις του 
Τακτικού Προϋπολογισμού, Ειδικός φορέας 071/992-35 ΚΑΕ 
0511, 0512 της Αποκεντρωμένης Διοίκησης Θεσσαλίας-Στε- 
ρεάς Ελλάδας 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 18 Απριλίου 2013 

Η Γενική Γραμματέας 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 
-♦- 

Αριθμ. Ε.Λ.Σ. 1205 

Υπερωριακή απασχόληση του προσωπικού 
της Εθνικής Λυρικής Σκηνής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συνταξιο- 
δοτικές Ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

2. Την περίπτωση 12, υποπαράγραφος Π, Παράγραφος I του 
Ν. 4093/2012 «Εγκριση μεσοπρόθεσμου πλαισίου δημοσιονομι¬ 
κής στρατηγικής 2013-2016 - επείγοντα μέτρα εφαρμογής του 
Ν. 4026/2012 και του μεσοπρόθεσμου πλαισίου δημοσιονομικής 
στρατηγικής 2013-2016». 

3. Την με αριθμό 2/85127/0022/22.11.2012 εγκύκλιο της Δ22 του 
ΓΛΚ με θέμα τις μισθολογικές διατάξεις της παρ. Γ, υποπαρα- 
γράφου Γ1 του άρθρου πρώτου του Ν. 4093/2012. 

4. Το υπ’ αριθμ. πρωτ. 819/8.2.2013 έγγραφο του Αναπληρω¬ 
τή Υπουργού του Υπουργείου Παιδείας και Θρησκευμάτων, 
Πολιτισμού και Αθλητισμού. 


5. Την υπ’ αριθμ. πρωτ. Υ27 απόφαση του Πρωθυπουργού 
(Φ.Ε.Κ. Β' 2048/28.6.2012) «Καθορισμός αρμοδιοτήτων του Ανα¬ 
πληρωτή Υπουργού Παιδείας και Θρησκευμάτων, Πολιτισμού 
και Αθλητισμού Κωνσταντίνου Τζαβάρα». 

6. Τις διατάξεις των άρθρων 1 (παραγρ. 1) 2 (παραγρ. 1) και 10 
(παραγρ. 1) του Ν. 2273/1994 «Εθνικό Θέατρο, Κρατικό Θέατρο 
Βορείου Ελλάδος και άλλες διατάξεις», όπως συμπληρώθηκαν, 
από το άρθρο 7 παραγρ. 21 του Ν. 2557/1997 (Φ.Ε.Κ. 271/Α'/1997) 
«Θεσμοί, μέτρα και δράσεις Πολιτιστικής Ανάπτυξης» δια των 
οποίων ορίζεται ότι η Εθνική Λυρική Σκηνή, το Εθνικό Θέατρο 
και το Κρατικό Θέατρο Βορείου Ελλάδος λειτουργούν σε 
δωδεκάωρη βάση. 

7. Τις διατάξεις του άρθρου 11 του Β.Δ. 748/1966 «Περί κωδι- 
κοποιήσεως, καταργήσεως, τροποποιήσεως και συμπληρώσε- 
ως των διατάξεων της κείμενης νομοθεσίας περί εβδομαδιαί¬ 
ας και Κυριακής αναπαύσεως και ημερών αργίας». 

8. Τις υπηρεσιακές ανάγκες και 

9. Το γεγονός ότι από τις διατάξεις της παρούσας απόφασης 
προκαλείται δαπάνη ύψους 280.000,00 €, η οποία έχει προβλε- 
φθεί και θα καλυφθεί από τις πιστώσεις του προϋπολογισμού 
της Εθνικής Λυρικής Σκηνής έτους 2013 (Φορέας 21/110 ΚΑΕ 
2528, Κωδικοί Γενικού Λογιστικού Σχεδίου 60.00.02-60.03.00). 

Α) Εγκρίνουμε για το έτος 2013 την υπερωριακή, νυκτερινή 
και κατά τις Κυριακές, εξαιρέσιμες ημέρες απασχόληση, για 
159 εργαζόμενους αορίστου χρόνου με βάση το Π.Δ. 164/2004, 
για 15 εργαζόμενους ορισμένου χρόνου και για 15 μονίμους 
και αορίστου χρόνου υπαλλήλους του Υ.ΠΑΙ.Θ.Π.Α. που έχουν 
διατεθεί ή αποσπαστεί στο Ν.Π.Ι.Δ. «Εθνική Λυρική Σκηνή», 
προκειμένου να αντιμετωπισθούν οι επείγουσες υπηρεσιακές 
του ανάγκες, ως εξής: 

αΐ) η απογευματινή υπερωριακή απασχόληση μέχρι είκοσι 
(20) ώρες ανά υπάλληλο το μήνα, 

α2) η νυκτερινή εργασία μέχρι εβδομήντα (70) ώρες προς 
συμπλήρωση της υποχρεωτικής κατά την εβδομάδα εργασί¬ 
ας και δεκαέξι (16) ώρες το μήνα καθ’ υπέρβαση αυτής ανά 
υπάλληλο, 

α3) η νυκτερινή εργασία μέχρι εκατό ογδόντα ώρες (180) 
ανά υπάλληλο τον μήνα, προς συμπλήρωση της υποχρεωτι¬ 
κής κατά την εβδομάδα εργασίας και δεκαέξι (16) ώρες το 
μήνα καθ’ υπέρβαση αυτής για πέντε (5) φύλακες νυκτερινής 
εργασίας, 

α4) η εργασία Κυριακών - εξαιρέσιμων ημερών με αμοιβή, 
μέχρι πενήντα έξι (56) ώρες το μήνα προς συμπλήρωση της 
υποχρεωτικής κατά εβδομάδα εργασίας και δώδεκα (12) ώρες 
το μήνα καθ’ υπέρβαση αυτής ανά υπάλληλο. 

Β. Λόγω της ιδιαίτερης φύσης της λειτουργίας της Εθνικής 
Λυρικής Σκηνής που αφορά στην δυνατότητα λειτουργίας 
της με τα δεδομένα των αιφνίδιων αλλαγών του προγραμμα¬ 
τισμού της και των υπερεπειγουσών αλλαγών σκηνικών που 
λαμβάνουν χώρα, υπεύθυνο για την έγκριση και την καταβολή 
των ανωτέρω πρόσθετων παροχών ορίζεται το Διοικητικό 
Συμβούλιο της Ε.Λ.Σ. 

Γ. Λόγω της ιδιαίτερης φύσης της λειτουργίας της Εθνικής 
Λυρικής Σκηνής που αφορά την συμμετοχή στην υπερωριακή 
και νυκτερινή εργασία των προϊσταμένων, τις ως άνω απο¬ 
ζημιώσεις τις λαμβάνουν και οι προϊστάμενοι διευθύνσεων 
και τμημάτων. 

Δ. Η προκαλούμενη δαπάνη για τις ως άνω αποζημιώσεις 
έχει προβλεφθεί και καλύπτεται εξ ολοκλήρου από τον προ¬ 
ϋπολογισμό της Εθνικής Λυρικής Σκηνής. 

Η παρούσα απόφαση ισχύει από τη δημοσίευση της πα- 
ρούσης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Απριλίου 2013 

